النقل د الدم
النقل د الدم نݣليزية Blood transfusion هوا واحد الپروصيص د النقل د الپرودويات الداموية Blood products من شي شخص لدورة الداموية د شخص أخور هاد النقل كيكون وسطالعروق بمعنى الدم كينتقل نيشان من وسط العرق د العاطي للعرق د ريسيـپطور ؤلا فحالة أخرا من شي بانكة د الدم للعرق د الريسيـپطور هنا يمكن يتقال بلي الدم المنقول كيكون المصدر ديالو هوا العطي د الدم الؤلوجيني أي جاي من عند الغير هادا ماشي المصدر الوحيد حيت الدم يقدر يتنقل على طريق المعطة د الدم الؤطوجينا أي جاي من عند المريض براسو المريض قبل كيكون خزن الدم ديالو فشي بانكة د دم باش يخدمو لدواير الزمان ؤلا يقدر يخزن شويا من دمو قبل العملية باش يتخدم يلا تحتاج نقيل الدم هوا تدبير علاجي كيتخدم باش يعوض المكونات الضايعة د دم شحال هادي الدم كان كيتنقل كامل ولكن اليوم معا التقدم الطبي ولاو غير المكونات الضايعة لي كتنقل الدم بكمالتو كيتجزء لبزاف د الپرودويات الداموية بحال الكويرات الداموبة الحمرا Erythrocytes الكويرات الداموية البيضا Leucocyte و الپـلاكيطات الداموية Thrombocyte پروتين الألبومين Albumin المسببات د الختورية الداموية Clotting factors الفايبرونوجين الإمنوڭلوبين antibody لكويرات الدامية الحمرا الپلازما ؤ الپلاكيطات يقدرو يتعطو بوحدوم فعوط الدم كامل على طريق واحد الپروصيص معقد سميتو الفصالة Apheresis الپلازما هيا ديك المكون السائل المصفرط د دم لي خدام بحال شي عازل ؤ كيضم پروتينات ؤ مواد كتنفع الكسدة كاملة الپلاکيطات الداموية هيا المسؤولة على تجلط ؤلا الختران د دم فاش الإنسان كيتجرح قبل من دابا العولاما كانو كيشوفو الدم بحال واحد التخليطة متجانسة Homogenousهادشي خلا بزف د ناس تموت بسباب نقل د دم ما متناسبش  